Էրիկ Բոգոսյան

Էրիկ Բոգոսյան (, ), ամերիկահայ դերասանAnny Bakalian //Armenian Americans: From Being to Feeling Armenian  // Transaction Publishers, 2011 p.438 (511) ISBN 1412842271, 9781412842273, սցենարիստ, թատերագիր, մոնոլոգիստ, վիպասան։ Հեղինակել է բազմաթիվ թատերգություններ, որոնցից Talk Radio-ն (1987) և subUrbia-ն (1994) էկրանավորվել են. դրանց հիման վրա նկարահանված ֆիլմերի ռեժիսորներն են համապատասխանաբար Օլիվեր Սթոունը և Ռիչարդ Լինքլեյթերը։

 Գործունեություն 
Բոգոսյանը դերակատարումներով հանդես է եկել բազմաթիվ թատերական ներկայացումներում, կինոնկարներում, հեռուստաֆիլմերում ու հեռուստասերիալներում։ Նրա հեռուստատեսային հիշարժան դերերից են կապիտան Դենի Ռոսը Law & Order: Criminal Intent-ում (2006–2010), Լոուրենս Բոյդը Billions-ում (2017–2018), Ջիլ Իվիսը Succession հեռուստասերիալում (սկսվել է 2018 թվականից)։ Բոգոսյանը գլխավոր հերոսի կերպարի մարմնավորմամբ հանդես է եկել կինոռեժիսորներ Սաֆդի եղբայրների Uncut Gems ֆիլմում (2019)։ Բացի այդ, Նյու Յորքում մասնակցել է բալետային բեմադրությունների։ Այս ամենի հետ մեկտեղ հեղինակել է մի շարք վեպեր, գրել պատմագիտական «Նեմեսիս գործողությունը» գիրքը (Operation Nemesis, (2015):

1980-2000 թվականներին Բոգոսյանի գրած և կատարած վեց հիմնական սոլոներ են բեմադրվել Բրոդվեյի սահմաններից դուրս՝ նրան բերելով երեք Օբի մրցանակ (1998), ինչպես նաև Դրամա Դեսկ մրցանակ: Նրա առաջին երկու սոլոները՝ «Men Inside»-ը և «FunHouse»-ը, ներկայացվել են Նյու Յորքի Շեքսպիրյան փառատոնում: Նրա երրորդը՝ «Droing in America»-ն, բեմադրվել է American Place Theater-ում: «Sex, Drugs, Rock & Roll»-ը, «Pounding Nails in the Floor with My Forehead»-ը և «Wake Up and Smell the Coffee»-ն բոլորն էլ բեմադրել է Ֆրեդերիկ Զոլոն Բրոդվեյի սահմաններից դուրս:

 Մրցանակներ 
Բոգոսյանը մի շարք հեղինակավոր մրցանակների դափնեկիր է, որոնց թվում է Բեռլինի միջազգային կինոփառատոնի «Արծաթե արջ»-ը (շնորհվել է Talk Radio ֆիլմում իր դերակատարման համար): Նա արժանացել է նաև «Դրամա Դեսկ» մրցանակի, երեք անգամ՝ «Օբի» մրցանակի։ 2004 թվականին նրան շնորհվել է Գուգենհայմ կրթաթոշակ։ Բացի այդ, Բոգոսյանը երկու անգամ խրախուսական ֆինանսավորում է ստացել արվեստների ամերիկյան ազգային հիմնադրամից (National Endowment for the Arts):

 Անձնական կյանք 
Պողոսյանը ծնվել է ԱՄՆ Մասաչուսեթս նահանգի Բոստոն քաղաքում` Էդվինա և Հենրի Պողոսյանների ընտանիքում։ Հայրը հաշվապահ էր, մայրը՝ վարսավիր։ Վաղ մանկությունն անց է կացրել Ուոթերթաունում, որի բնակիչների մեջ մեծ թիվ էին կազմում ցեղասպանությունից մազապուրծ փրկված և Ամերիկայում ապաստան գտած հայերը։ Հետագայում ընտանիքով տեղափոխվել են Ուոբուրն, որտեղ Էրիկը հաճախել է Woburn Memorial High School ավագ դպրոցը և դեռ դպրոցական տարիներին հրապուրվել թատրոնով։ Չիկագոյի համալսարանում սովորելուց և Օբեռլինի քոլեջն ավարտելուց հետո Բոգոսյանը մեկնել է Նյու Յորք՝ թատրոնում սկսելու իր դերասանական կարիերան։ 1980 թ. ամուսնացել է նյույորքյան թատրոններից մեկի տնօրեն Ջո Էնն Բունիի հետ։ Ունեն 2 որդի՝ Հարրի և Թրևիս Բոգոսյանները։

 Ֆիլմագրության ընտրանի 
 1986 — 1988 — Քրեական պատմություններ (սերիալ) / Crime Story — 
 1988 — «Քեյն»-ի խռովարարի դատը / The Caine Mutiny Court-Martial — լեյտենանտ Բարնի Գրինվալդ
 1988 — Ռադիոզավզակություն / Talk Radio — Բարրի Չեմփլեն
 1990 —  — Օրենք ու կարգ (սերիալ) / Law & Order — 
 1994 — Վհուկների որս / Witch Hunt — Լարսոն Քրոքեթ
 1995 — Դոլորես Քլեյբորն / Dolores Claiborne — Փիթեր
 1995 — Պաշարման մեջ 2։ Մթին տարածք / Under Siege 2: Dark Territory — Թրևիս Դեյն
 1996 — Բիվիսն ու Բաթհեդը «շինում» են Ամերիկան (մուլտֆիլմ) / Beavis and Butt-head Do America — կերպարի հնչյունավորում
 1997 — Մասնատելով Հարրիին / Deconstructing Harry — Բերթ
 2000- Բամբասանք / պրոֆեսոր
 2001 — 2010 — Կլինիկա (սերիալ) / Scrubs — 
 2001 — …. — Օրենք ու կարգ. Հանցավոր մտադրություն (սերիալ) / Law & Order: Criminal Intent — 
 2002— Արարատ / Ararat — Ռուբեն
 2003 — Չարլիի հրեշտակները. Միայն առա՛ջ / Charlie’s Angels: Full Throttle — Ալան Քոլֆիլդ
 2003 — Հրաշքների երկիր / Wonderland — Էդդի Նեշ 
 2004 — Բլեյդ. Երրորդություն / Blade: Trinity — Բենթլի Թիթլ
 2008 — Ռեկորդս կադիլլակը / Cadillac Records — Ալան Ֆրիդ
 2017 — Միլիարդներ / Billions — Բայդ
 2019 — Չհղկված ակնաքարեր / Uncut Gems — Առնո

 Գրական երկեր 
 Men in Dark Times
 Scenes from the New World
 Sheer Heaven (1980)
 Men Inside (1981)
 The New World (1981)
 FunHouse (1983)
 Drinking in America (1986) (արժանացել է «Դրամա Դեսկ» մրցանակի)
 Talk Radio (թատերգություն, 1987) (նաև՝ Talk Radio ֆիլմ, 1988)
 Sex, Drugs, Rock & Roll (1990)
 Notes from the Underground (1993)
 Pounding Nails in the Floor with My Forehead (1994)
 subUrbia (թատերգություն, 1994) (նաև՝ subUrbia ֆիլմ, 1996)
 Griller (1998)
 Mall (2000)
 Wake Up and Smell the Coffee (2000)
 Humpty Dumpty (2004)
 Non-profit Benefit
 Red Angel
 Wasted Beauty (2005)
 1+1 (2008)
 Perforated Heart (2009)
 Operation Nemesis (ոչ գեղարվեստական գիրք, 2015)

 Ծանոթագրություններ 

 Արտաքին հղումներ 
 Էրիկ Պողոսյանի պաշտոնական կայքը


Կատեգորիա:20-րդ դարի ամերիկացի տղամարդ գրողներ
Կատեգորիա:20-րդ դարի ամերիկացի տղամարդ դերասաններ
Կատեգորիա:21-րդ դարի ամերիկացի տղամարդ դերասաններ
Կատեգորիա:«Դրամա Դեսկ» մրցանակի դափնեկիրներ
Կատեգորիա:Ամերիկահայ արձակագիրներ
Կատեգորիա:Ամերիկահայ դերասաններ
Կատեգորիա:Ամերիկահայ սցենարիստներ
Կատեգորիա:Ամերիկացի տղամարդ թատերական դերասաններ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Ամերիկացի տղամարդ հնչյունավորողներ
Կատեգորիա:ՀԹՎ 2023 հոդվածներ